આપણાં વડવાઓ, સાધુસંતો અને ઋષિમુનિઓ આપણને કેટલીક પરંપરાઓ આપતા ગયાં છે જે આપણને સત્કર્મ કરાવે છે. પરંતુ વર્તમાન સમયમાં નવી પેઢીના લોકોના જીવનની કરુણતા એ છે કે તેઓ આ તમામ પરંપરાને વિસરતા જાય છે. યાદ રાખી લેવું ગમે તેટલા પૈસા ભેગા કર્યાં હશે તે અંત સમયે કામ નહીં આવે. મનુષ્ય અવતારમાં તમે ગમે તેટલું કમાયા હશો, ગમે તેટલું ભેગું કર્યું હશે કશું જ સાથે આવવાનું નથી, જો કંઈ સાથે આવશે તો તે છે તમે કરેલા કર્મો. ધનવાન મનુષ્ય પણ પોતે ભેગા કરેલા કરોડો કે અરબો રૂપિયાથી એક શ્વાસ પણ ખરીદી શકતો નથી. પરંતુ હા જો કર્મો સારા કર્યા હોય તો જેટલું જીવાય તેટલું મોજથી જીવાય છે અને મૃત્યુ બાદ પણ સદગતિ પ્રાપ્ત થાય છે.